b"\n_START_ARTICLE_\nFrancisco de Paula Candau Acosta\n_START_SECTION_\nBiografia\n_START_PARAGRAPH_\nEra fill de Sim\xc3\xb3n Candau Superville, un llenguadoci\xc3\xa0 que es va quedar a Espanya despr\xc3\xa9s de la invasi\xc3\xb3 napole\xc3\xb2nica. Va estudiar Dret en la Universitat de Sevilla, i fou escollit alcalde d'El Coronil (Sevilla) en 1854. A partir d'aqu\xc3\xad es va iniciar la seva carrera pol\xc3\xadtica arribant en 1857 a ser diputat per Alcal\xc3\xa1 de Guada\xc3\xadra. En 1861 va ser Diputat de Corts pel districte de Marchena-Osuna al que va representar pel Partit Progressista fins a 1868._NEWLINE_Va participar en la Revoluci\xc3\xb3 de Setembre del 68 formant part de la Junta Revolucion\xc3\xa0ria de Sevilla i participant en la redacci\xc3\xb3 del programa que despr\xc3\xa9s adoptarien les altres juntes. Durant el regnat d'Amadeu de Savoia va ser President del Consell Superior d'Agricultura culminant el seu ascens pol\xc3\xadtic en convertir-se en Ministre de Governaci\xc3\xb3 en dues ocasions, primer en el Gabinet del General Malcampo en 1871 i despr\xc3\xa9s en 1872 al govern de Francisco Serrano. _NEWLINE_La por al fet que es desencadenessin successos com els ocorreguts en la Comuna de Par\xc3\xads el va portar a deslligar la repressi\xc3\xb3 contra les organitzacions obreres, iniciant-se un debat en les Corts Espanyoles que va durar 21 dies sobre la possibilitat d'il\xc2\xb7legalitzar la Internacional, cosa que finalment orden\xc3\xa0 per considerar-la atemptat\xc3\xb2ria contra la seguretat de l'Estat, i aquesta pass\xc3\xa0 a la clandestinitat. Ell mateix va ser qui va presentar a les Corts aquest projecte de llei. _NEWLINE_Despr\xc3\xa9s de la restauraci\xc3\xb3 borb\xc3\xb2nica es va convertir en un dels notables designats per formular la Constituci\xc3\xb3 de 1876 amb C\xc3\xa1novas del Castillo i fou elegit diputat pel districte de Marchena a les eleccions generals espanyoles de 1876, 1879 i 1881."